**การประเมินความเสี่ยงการทุจริตประจำปี พ.ศ. 2563**

**เทศบาลตำบลคลองทรายขาว อำเภอกงหรา จังหวัดพัทลุง**

**การบริหารความเสี่ยง**

ในสถานการณ์ปัจจุบันประเทศต่างๆทั่วโลกมีแนวโน้มการเปลี่ยนแปลงประเทศอย่างรวดเร็ว ทั้งทางด้านเศรษฐกิจ สังคม การเมือง การปกครอง วัฒนธรรม ซึ่งส่งผลต่อการบริหารและพัฒนาประเทศทำให้การบริหารราชการแผ่นดินทั้งส่วนกลาง ภูมิภาค และท้องถิ่น ต้องเผชิญกับความเสี่ยงที่จะส่งผลกระทบต่อองค์กร

**ความหมาย**

การบริหารความเสี่ยง หมายถึง ระบบบริหารปัจจัยความเสี่ยงและควบคุมกิจกรรมและกระบวนงานต่างๆโดยลดสาเหตุของโอกาสที่จะทำให้เกิดความเสียหาย เพื่อควบคุมให้ระดับของความเสี่ยงและผลกระทบที่เกิดขึ้นในอนาคตอยู่ในระดับที่สามารถรับได้ ประเมินได้ ควบคุมได้ และสามารถตรวจสอบได้อย่างมีระบบ โดยคำนึงถึงการบรรลุเป้าหมายตามแผนปฏิบัติราชการของส่วนราชการ

**สาเหตุของการเกิดความเสี่ยง**

สาเหตุของการเกิดความเสี่ยงอาจเกิดจากปัจจัยหลัก ๒ ปัจจัย คือ

1. ปัจจัยภายใน เช่น นโยบายของผู้บริหาร ความซื่อสัตย์ จริยธรรม คุณธรรม คุณภาพ บุคลากร การเปลี่ยนแปลงระบบงาน ความเชื่อถือได้ของระบบสารสนเทศ การเปลี่ยนแปลงผู้บริหารและเจ้าหน้าที่บ่อยครั้ง การควบคุมกำกับดูแลไม่ทั่วถึง การไม่ปฏิบัติตามระเบียบ กฎหมายหรือข้อบังคับของหน่วยงาน เป็นต้น

2. ปัจจัยภายนอก เช่น กฎหมาย ระเบียบ ข้อบังคับของทางราชการ การเปลี่ยนแปลงทางเทคโนโลยี หรือสภาพการแข่งขัน สภาวะแวดล้อมทางเศรษฐกิจและการเมือง เป้นต้น

**ประเภทของความเสี่ยง**

1.ความเสี่ยงด้านกลยุทธ์ คือ ความเสี่ยงที่เกิดจากการกำหนดกลยุทธ์ และนโยบาในการบริหารงาน

2.ความเสี่ยงด้านการเงิน คือ ความเสี่ยงที่เกิดจากความไม่พร้อมในเรื่องงบประมาณการเงิน เช่น ความผิดพลาดจากการเบิกจ่ายสภาพคล่องทางการเงิน ความเสี่ยง ด้านอัตราดอกเบี้ย ความเสี่ยง ด้านอัตราแลกเปลี่ยน เป้นต้น

3.ความเสี่ยงด้านการดำเนินงาน คือ ความเสี่ยงที่เกิดจากการปฏิบัติงานทุกๆขั้นตอนโดยครอบคลุมถึงปัจจัยที่เกี่ยวข้องกับกระบวนการอุปกรณ์เทคโนโลยีสารสนเทศบุคลากรปฏิบัติงาน เป็นต้น

4.ความเสี่ยงด้านการปฏิบัติงานให้สอดคล้องกับระเบียบหรือกฎหมายที่เกี่ยวข้อง คือ ความเสี่ยงที่เกิดจากการไม่สามารถปฏิบัติตามกฎระเบียบ หรือกฎหมายที่เกี่ยวข้องได้ หรือกฎหมายที่มีอยู่ไม่เหมาะสม หรืออุปสรรคต่อการปฏิบัติงาน

**กระบวนการบริหารความเสี่ยง**

1.กำหนดเป้าหมายหรือวัตถุประสงค์ในการบริหารจัดการความเสี่ยง เช่น ความพึงพอใจของประชาชนที่มาใช้บริการหรือลดปัญหาข้อร้องเรียน หรือเพื่อป้องกันการทุจริต

2.ระบุความเสี่ยง เช่น การไม่ปฏิบัติตามกฎระเบียบของผู้ปฏิบัติงาน

3.ประเมินความเสี่ยง คือ การกำหนดโอกาสที่จะเกิดความเสี่ยงนั้นๆต่อองค์กรรวมทั้งผลกระทบที่จะเกิดขึ้นแก่องค์กรและให้ค่าคะแนนโอกาสและผลกระทบที่จะเกิดขึ้น ดังนี้

1.น้อยมาก

2.น้อย

3.ปานกลาง

4.สูง

5.สูงมาก

ต่อมาให้นำผลคะแนนของโอกาสที่เกิดความเสี่ยงมาคูณกับผลกระทบที่เกิดขึ้นขององค์กรจะได้ผลรวมของการประเมินนั้น สามารถจำแนกความเสี่ยงได้เป็น ๕ ระดับ ดังนี้

ผลรวมค่าคะแนน

1-2 คะแนน ระดับความเสี่ยงน้อยมาก

3-4 คะแนน ระดับความเสี่ยงน้อย

5-9 คะแนน ระดับความเสี่ยงปานกลาง

10-16 คะแนน ระดับความเสี่ยงสูง

17-25 คะแนน ระดับความเสี่ยงสูงมาก

4.กำหนดกลยุทธ์จัดการความเสี่ยง คือ การกำหนดวิธีการในการบริหารจัดการความเสี่ยง ซึ่งสามารถแบ่งได้ ๔ วิธีดังนี้

4.1 การยอมรับความเสี่ยง หมายถึง ยอมรับความเสี่ยงที่เกิดจากการปฏิบัติงานและภายใต้ระดับความเสี่ยงที่องค์กรสามารถยอมรับได้

4.2 การลดความเสี่ยง หมายถึง การดำเนินการเพิ่มเติมเพื่อลดโอกาสหรือผลประทบของความเสี่ยงให้อยู่ในระดับที่ยอมรับได้

4.3 การหลีกเลี่ยงความเสี่ยง หมายถึง การดำเนินการยกเลิกหรือหลีกเลี่ยงกิจกรรมที่ก่อให้เกิดความเสี่ยง ทั้งนี้หากทำการใช้กลยุทธ์นี้อาจต้องทำการพิจารณาวัตถุประสงค์ว่าสามารถบรรลุได้หรือไม่เพื่อทำการปรับเปลี่ยนต่อไป

4.4 การโอนเสี่ยง หมายถึง การร่วมจัดการโดยแบ่งความเสี่ยงบางส่วนกับบุคคลหรือองค์กรอื่น

5.กำหนดกิจกรรมการบริหารความเสี่ยง คือ การกำหนดแนวทางและวิธีปฏิบัติในการยอมรับความเสี่ยง การลดความเสี่ยง การหลีกเลี่ยงความเสี่ยงและการโอนความเสี่ยง เพื่อให้ผู้ปฏิบัติงานสามารถตอบสนองต่อกลยุทธ์บริหารจัดการความเสี่ยงของผู้บริหารได้

6.การติดตามและเฝ้าระวังความเสี่ยง คือ ติดตามและรายงานผลในการดำเนินการหรือดำเนินกิจกรรมเพื่อให้เกิดความมั่นใจว่ากลยุทธ์ของผู้บริหารจะได้รับการดำเนินการที่ถูกต้องและเหมาะสม

**ผลการประเมินความเสี่ยงเกี่ยวข้องการปฏิบัติงานที่อาจก่อให้เกิดการทุจริตหรือการเกิดผลประโยชน์ทับซ้อน**

จากการวิเคราะห์ความเสี่ยงสามารถจำแนกความเสี่ยงออกเป็น ๔ ระดับ สูงมาก สูง ปานกลาง ต่ำ และสามารถสรุปข้อมูลการวิเคราะห์เกี่ยวกับการปฏิบัติงานที่อาจเกิดทุจริตหรือการเกิดผลประโยชน์ทับซ้อนขององค์การบริหารส่วนตำบลคลองเฉลิม ประจำปีงบประมาณ พ.ศ.2563 ได้ดังนี้

|  |  |  |  |  |
| --- | --- | --- | --- | --- |
| **ประเด็นผลประโยชน์ทับซ้อน** | **มีการทับซ้อนอย่างไร** | **โอกาสเกิดการทุจริต****(๑/๔)** | **ระดับของผลกระทบ****(๑-๔)** | **มาตรการป้องกันความเสี่ยงผลประโยชน์ทับซ้อน** |
| การบริหารงานบุคคล | มีการรับบุคคลที่เป็นเครือญาติหรือบุคคลที่ตนเองได้รับผลประโยชน์เข้าทำงาน | 2 | 2 | มีการประกาศรับสมัครและดำเนินการคัดเลือกอย่างโปร่งใสและตรวจสอบได้ |
| การนำทรัพย์สินของราชการมาใช้ในเรื่องส่วนตัว | เช่น การใช้อุปกรณ์สำนักงานต่างๆ | 2 | 2 | มีกรประกาศรับสมัครและดำเนินการคัดเลือกอย่างโปร่งใส่และตรวจสอบได้ |
| **ประเด็นผลประโยชน์ทับซ้อน** | **มีการทับซ้อนอย่างไร** | **โอกาสเกิดการทุจริต****(๑/๔)** | **ระดับของผลกระทบ****(๑-๔)** | **มาตรการป้องกันความเสี่ยงผลประโยชน์ทับซ้อน** |
| การลงชื่อ เข้า-ออก เวลาปฏิบัติหน้าที่ | การลงเวลาไม่ตรงตามความเป็นจริง | 1 | 1 | มีสมุดขออนุญาตไปพื้นที่อื่น |
| การลงพื้นที่ตรวจสอบข้อเท็จจริง-การใช้รถ-การใช้คน | การใช้จัดสรรทรัพยากรนำไปใช้มากเกินความจำเป็นในแต่ละภารกิจ เช่น นำมันมากเกินความจำเป็น | 1 | 1 | -มีการบันทึกการใช้ต่างๆ-มีการายงานทุกครั้ง-สร้างจิตสำนึก คุณธรรม จริยธรรม-ใช้งานตามความเป็นจริง |